સ્ટેફાનોસ સિસિપાસે રોજર્સ કપમાં મેજર અપસેટ સર્જતાં વિમ્બલ્ડન ચેમ્પિયન નોવાક જોકોવિચને ૬-૩, ૬-૭, ૬-૩થી પરાજય આપી બહાર ર્ક્યો હતો. ગ્રીસના સિસિપાસે સાતમા ક્રમાંકિત ડોમિનિક થિયામને પણ બીજા રાઉન્ડમાં સાતમા ક્રમાંકિત ઓસ્ટ્રિયાના ડોમિનિક થિયામને પણ બહાર કર્યો હતો. જોકોવિચ સિસિપાસ સામે પ્રથમ વખત ટકરાયો હતો અને હારનો સામનો કરવો પડયો હતો. ૨૭મો ક્રમાંક ધરાવતા સિસિપાસને પોતાના પ્રથમ માસ્ટર્સ ૧,૦૦૦ ટૂર્નામેન્ટની ક્વાર્ટર ફાઇનલમાં પહોંચવા માટે બે કલાક લાગ્યા હતા. ક્વાર્ટર ફાઇનલમાં સિસિપાસનો સામનો જર્મનીના એલેક્ઝાન્ડર ઝવેરેવ સામે થશે. ઝવેરેવે ત્રીજા રાઉન્ડમાં રશિયાના દાનિલ મેદવેદેવને ૬-૩, ૬-૨થી પરાજય આપ્યો હતો.